《有感》
宋代·林希逸

人间分有高卑在，世界嗟如缺减何。楚客骚吟小司命，杜翁诗诮寡嫦娥。

拙知尊爵非吾有，贫为鳏居失助多。独坐蒲团守书卷，长年恰似病维摩。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。